stanford-oval/wikipedia huggingface dataset:
חמת טבריה
היסטוריה

טבריה, שאותה ייסד הורדוס אנטיפס (בנו של הורדוס הגדול) בשנת 18 לספירה וחַמֹּת דֹּאר, עיר מקראית שקדמה לה, היו תחילה ערים נפרדות, מוקפות חומות, עד שחוברו לעיר אחת במאה ה-11. בחמת (ובאריח שבדרום הכנרת) התיישבה משמרת מעזיהו, אחת מכ"ד משמרות כהונה אשר עברו אל הגליל לאחר מרד בר כוכבא.
חמי טבריה הם מעיינות חמים, שכמותם רבים בבקעת הירדן, בהיותה אזור בלתי יציב מבחינה גאולוגית ומשום כך מועד לרעידות אדמה. מצב זה גורם כנראה למגע עם שכבות לוהטות בתוך כדור הארץ.
כאשר נסלל כביש טבריה צמח על ידי פועלים יהודים, הם מצאו שרידים עתיקים ובקשו מהחברה לחקירת ארץ-ישראל ועתיקותיה לבוא לחקור את המקום בצורה מסודרת. בנובמבר 1920 הגיע למקום נחום סלושץ מטעם החברה לחקירת ארץ-ישראל ועתיקותיה שמצא את שרידי בית הכנסת הצפוני בחמת והחל לחפור כדי לזהות את המבנה העתיק. לאחר מספר ימים מצא עמודי שיש שעליהם חרוטים סמלים יהודיים וקטעי פסיפס. החפירות נמשכו גם בשנת 1921. לאחר סיום החפירות וצילום הממצאים, כוסה בית הכנסת בעפר, ולימים קם מעליו בית מלון. חלק מהעתיקות הוצבו בסוף 1922 בגן בטבריה.
בית הכנסת השוכן בגן הלאומי התגלה בדצמבר 1961 בידי פרופ' משה דותן מטעם רשות העתיקות, במימון חמי טבריה. באתר זה התגלו שלושה בתי כנסת ששכנו זה על גבי זה, החל מהמאה ה-3, עת עדיין פעלה הסנהדרין בטבריה, ועד אמצע המאה ה-8, עובדה המעידה על ישיבת יהודים באזור עד תקופה זו.
באתר נמצאו גם שרידי קיר עם שלוש קשתות של בית מרחץ. על פי השרידים האדריכליים שנמצאו באתר, תוארך המבנה לתקופה הרומית. מתחת לקשתות נמצאת נביעה של מים חמים.
מבנה נוסף באתר הוא חמאם סולימאן שהוקם בשנת 1780 ונבנה מאבני בזלת. החמאם קרוי על-שם המלך שלמה - החוקר זאב וילנאי מספר על אמונה עממית, לפיה המלך שלמה הציב חבורת שדים מתחת לפני האדמה, להסיק כבשנים שבנה שם מתחת לארמון של אחת מנשותיו הרבות. השדים סתמו את אוזניהם מחמת רעש הכבשנים ולכן לא שמעו, שהמלך כבר מת והם ממשיכים לעבוד ולהסיק את הכבשנים עד עצם היום הזה. החמאם פעל עד שנות ה-40 של המאה ה-20. בתוך החמאם הוקם מוזיאון קטן המציג ממצאים קטנים שנמצאו באתר.
בחודש מאי 2012 נפגע האתר על ידי ריסוס כתובות כמו "על כל קבר אתר" וכתובות נוספות. בנוסף, הושחתה רצפת הפסיפס של בית הכנסת על ידי התזת צבע על כתובות הפסיפס העתיקות והוצאת קטעי פספס, ביניהן פגיעה בקטע הפסיפס של ארון הקודש. רשות הטבע והגנים פעלה לשחזור ושיקום האתר שנפגע. עד סתיו 2013 שוקם האתר ללא זכר לפגיעה שאירעה במתחם.
בתי הכנסת

בעת החפירות הארכאולוגיות נמצאו באתר ארבעה בתי כנסת שנבנו זה על גבי זה. בית הכנסת הראשון במקום נבנה בשנת 230 לערך מעל שרידי מבנה ציבורי, וחרב כנראה במאה ה-3.
מעל מבנה בית הכנסת הראשון נבנה כבר במאה ה-3 בית כנסת נוסף. בית כנסת זה התקיים גם במאה ה-4 ושופץ ככל הנראה לאחר רעידת האדמה שפקדה את טבריה בשנת 306. הכניסה לבית הכנסת הייתה במקור בצידו המזרחי, אולי כדי לשמר את האמירה ש"אין פותחים בתי כנסיות אלא למזרח". בית הכנסת ייחודי בכך שאינו סימטרי, ובצידו המזרחי שתי סיטראות לעומת סטראה בודדת במערב. לא ידוע למה שימש המעבר המזרחי הנוסף והתומכים בקיומה של עזרת נשים כבר באותה תקופה, טוענים כי זה היה ייעודו. לבית הכנסת חובר חדר ספח שנקרא "רבועה", ובו היו נערכים אירועים. בית כנסת זה חרב כנראה בראשית המאה ה-5 ברעש אדמה. פס לרוחב רצפת הפסיפס קוטע את היצירה, שריד לקיר שהוקם מעליה בתקופה הפאטימית.
מעל בית הכנסת השני הוקם בית כנסת נוסף גדול יותר. מבנה זה כלל אולם גדול שחולק לשלושה על ידי שני טורי עמודים. בקצה הדרומי של בית הכנסת בכיוון ירושלים נבנתה גומחה מעוגלת ששימשה לארון הקודש. בית כנסת זה נהרס חלקית במאה ה-7. בתחילת התקופה המוסלמית המוקדמת בארץ ישראל, נבנה בית הכנסת הרביעי עם שינויים מעטים למבנה האחרון: החצר קורתה חלקית ליצירת חדר, מקוואות המים הפכו לחדרי מגורים, והמבנה רוצף מחדש בפסיפס המורכב מדגמים הנדסיים בעיקר. הבניין נהרס בתחילת תקופת השלטון של בית עבאס, באמצע המאה ה-8, ובשנים שלאחר מכן נבנו מעליו בתי מגורים.
בתי הכנסת > פסיפס בית הכנסת השני

ממבנה בית הכנסת השני שרדה רצפת פסיפס מפוארת מהקדומות שהתגלו בבתי כנסת בארץ ישראל. הפסיפס מתוארך למאה הרביעית, מצוי באתר ומוצג לקהל. גודלו של הפסיפס באולם המרכזי 40 מ"ר. צבעי האבנים: שחור, לבן, שחור, אפור, אדום, ורוד, כתום, חום, ירוק (זכוכית), תכלת, כחול, צהוב. צפיפות אבני הפסיפס: 121 אבנים בדצמ"ר.
הרצפה כוללת במרכזה גלגל מזלות, הקדום ביותר מבין עיטורי גלגל המזלות בפסיפסי ארץ ישראל ואחד מגלגלי המזלות שנמצאו בבתי כנסת עתיקים בארץ ישראל. בחלקה הצפוני של רצפת הפסיפס רשומות תשע כתובות הקדשה ביוונית המנציחות את שמות התורמים לבניית בית הכנסת. באחת הכתובות נזכר שמו של אדם בשם "סוורוס" שגדל בביתם של "הנשיאים המהוללים", ועל שמו מכונה לעיתים בית הכנסת בשם "הסוורי". משני צדדיהן של הכתובות ניצבים שני אריות. בחלק הדרומי של הרצפה מתוארים ארון קודש, שתי מנורות שבעת קנים, שופר, מחתות וארבעת המינים.
גלגל המזלות בבית הכנסת נמצא בשטיח המרכזי. מבחינה אמנותית הוא נעשה במקצועיות רבה, התיאור הריאליסטי נעשה תוך שימת לב לפרטים הקטנים, כגון: הצללות ותווי הפנים.
בתי הכנסת > הליוס

הגלגל מקיף את דמותו של הליוס במרכבתו האוחז בידו בכדור. הקיר שחוצה את הפסיפס מחק את המרכבה ומשאיר ממרכבתו של הליוס שרידים של ציור סוס וכמה פרסות. הליוס מצויר מלפנים, כשהוא מפנה את ראשו המוקף הילה, ימינה. שערו מתולתל, ועל ראשו כתר בעל קרניים. הוא מעלה את יד ימינו בתנועה המבטאת כח וברכה, ובידו השמאלית הוא אוחז בשוט ובכדור העולם - סמל השלטון. על גופו פאלודמנטום אדום (לבוש הקיסרים), ומתחתיו טוניקה חגוּרה בעלת שרוולים ארוכים. משמאלו נשאר חלק מהירח שהיה בצורת סהר, ומימינו כוכב. השמש, הנמצאת מאחוריו, יוצרת הילה סביב ראשו, וקרניה המגיחות מאחורי ראשו משתלחות לכל עבר ומעצימות את הרושם של דמותו.
בתי הכנסת > המזלות

בניגוד לגלגלי המזלות במקומות אחרים, תנועת המזלות בגלגל זה היא נגד כוון השעון.
מזל דלי מיוצג על ידי גבר עירום בהליכה, השופך מים מעבר לכתפו מכד גדול, בו הוא אוחז בשתי ידיו. המים נראים בפסיפס כשהם נשפכים וניגרים על הרצפה. מבטו מופנה אל הצופה, כך שנוצר רושם של הופעה. מה שמחזק את הרושם הוא צורת ההחזקה יוצאת הדופן של הכד. זו הדרך הנפוצה לציור המזל, ולעיתים מופיע ציור הכד לבדו.
האמן עשה הצללה בציור המזל, אולם ההצללה של הגוף אינה תואמת את זו של הכד. המילה "דלי" כתובה במהופך מצד שמאל של המזל.
מזל מאזניים מיוצג אף הוא על ידי גבר עירום. ביד ימין הוא מחזיק מאזניים, ובשמאלו שרביט.
על כתף שמאלו מונחת גלימה כחולה, והוא מצויר ממבט חזיתי. משמאל למזל כתוב "מוזנים". גם במזל זה קיימת הצללה.
במזל בתולה מצוירת אישה שחורת שיער המביטה לעבר מזל מאזניים, לבושה שמלה בגוני כתום-אדום, ועליה גלימה כחולה. הביגוד מכסה את כל גופה, ורק כפות רגליה נראות. בידה השמאלית היא אוחזת בלפיד בוער, ואילו הימנית מושטת קמעה לפנים.
ממזל עקרב נותר רק חציו האחורי של הגוף. צבעו חום, וזנבו עולה באלכסון. הוא מצויר במבט עילי כאשר ראשו מכוון אל מזל קשת.
במזל אריה מצויר אריה העומד על רגליו האחוריות, ושתי רגליו הקדמיות מושטות לפנים בזינוק קדימה. פיו פתוח כבשאגה, ומתוכו יוצאות שתי שיניים. רעמתו גולשת על כתפיו וזנבו מונף אל על. מעליו כתוב "אריה".
במזל דגים מצוירים שני דגים השוחים במקביל בכיוונים מנוגדים, במבט מהצד. מעליהם כתוב "דגים", אולם המם הסופית אינה סגורה.
מזל גדי נהרס בחלקו, אבל ניתן לראות שהיה מצויר כיצור כלאיים בין תיש לדג –קפריקורנוס (שמתייחס לאותה קבוצת כוכבים).
מזל טלה ומזל שור נראים מהצד בתנועה.
מזלות סרטן, קשת ותאומים, לא נשתמרו.
בתי הכנסת > ארבע התקופות

כל אחת מפינות גלגל המזלות מייצגת את אחת מעונות השנה, המתוארות על ידי דמויות נשים. גידולים חקלאיים מיוצגים, כנהוג בפסיפסי התקופה הביזנטית, צמוד לדמויות המאנישות את העונות השונות. בעונת הסתיו- רימון, תאנה, גפן, שקד, שושן צחור ושיזף. בעונת הקיץ- שיבולי דגן ומגל לקציר. בעונת האביב- עטרה של ורדים תפורים, פרחי ורד וקערה המכילה פרחים אדומים (ורדים). עונת החורף מסומלת באמצעות כד המזליף מים.
תקופת ניסן מצוירת כפרוטומה של עלמה וזר לראשה. היא מעוטרת בתכשיטים ומחזיקה בידה הימנית (כנראה) קערת גבינה. היא לבושה בכתונת התפוסה בסיכות עגולות, ולשמאלה נראה צמח פורח. כל אלה קשורים לעונת הפריחה ולגידול הצאן, ומרמזים על האביב. תקופת תמוז מצוירת כאשה עדויה תכשיטים. מבטה מופנה שמאלה ולראשה זר, אולי של עלי זית. ביד ימינה היא אוחזת במגל, ולשמאלה שיבולים. כל אלה מרמזים על תקופת הקיץ.
הדמות המייצגת את תקופת תשרי (הסתיו), עטורה בזר פירות עשיר לראשה, ובידה אשכול ענבים. תקופת טבת (החורף), עטופה בגלימה המשוכה מעל לראשה, והבעתה רצינית.
ראו גם

חמי טבריה
גלגל המזלות בבתי כנסת עתיקים
לקריאה נוספת

עפרה גורי-רימון, סודות שסיפרו לי אבני הפסיפס, 2024. (ספר ילדים מבוסס על התגליות באתר)
עזריה אלון, מדריך כרטא, שמורות טבע וגנים לאומיים.
אביטל ענת, 2014, 1. 'הגידולים והכלים החקלאיים בפסיפסים מן התקופות הרומית המאוחרת והביזנטית מארץ ישראל', כרכים א-ב, חיבור לשם קבלת תואר דוקטור, אוניברסיטת בר-אילן, רמת גן: עמ' 14–18.
הערות שוליים

↑  מיכאל אבי-יונה, אטלס כרטא לתקופת בית שני המשנה והתלמוד, ירושלים: הוצאת כרטא, 1974, עמ' 85.
↑  בחברה העברית לחקירת המזרח, דואר היום, 18 בנובמבר 1920
↑  חפירות בסביבות טבריה, דואר היום, 29 בנובמבר 1920
↑  כתבותינו המיוחדות, דואר היום, 26 בדצמבר 1920
הרצאת הפרופ' ד"ר נ. סלושץ, דואר היום, 13 בינואר 1921
↑  נחום סלושץ, החפירות בטבריה, הצפירה, 1 בפברואר 1921
↑  החפירות בטבריה, דואר היום, 20 במאי 1921
↑  עתיקות הפרופ' סלושץ, דואר היום, 2 בינואר 1923
↑  גלגל מזלות ורצפת פסיפס בחפירות חמת, על המשמר, 24 בדצמבר 1961
↑  צבי לביא, גלגל המזלות של טבריה - ממצא אמנותי נדיר, מעריב, 18 בינואר 1962
↑  דויד שליו, אתר יהודי קדום ממזרח לכנרת, דבר, 22 בפברואר 1962
↑  ח. אמוץ, לא יכול להיות שרבי מאיר התפלל כאן, הַבֹּקֶר, 4 במרץ 1962
↑  זיו ריינשטיין, ביה"כ העתיק בחמת טבריה נותץ ורוסס בגרפיטי, באתר ynet, 29 במאי 2012
1 2  משה דותן, בתי הכנסת בחמת טבריה, קדמוניות: כתב-עת לעתיקות ארץ-ישראל וארצות המקרא א(4), תשכ"ט, 1968, עמ' 119-123
↑  דן רמר, בית הכנסת של סוורוס, ‏2009
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
| --- | --- |
בקרת זהויות :  NLI: 987007506027005171  VIAF: 316602953   WorldCat (עם VIAF): 316602953 
העתק של פסיפס מבית הכנסת חמת טבריה ובו ארון קודש ושתי מנורות שבצד כל אחת מהן שופר מחתה וארבעת המינים.
מזל דלי - המילה כתובה דלי כתובה בכתב ראי
מזל מאזניים - כתוב מוזנים
יושב על הגדר (אלבום)

ערך זה עוסק באלבום של אריק איינשטיין. אם התכוונתם לשיר באותו אלבום, ראו .
הפסל "יושב על הגדר" על חומת בית הקברות טרומפלדור, מעל קברו של אריק איינשטיין
יושב על הגדר הוא אלבום האולפן ה-19 של הזמר אריק איינשטיין, בשיתוף המוזיקאי יצחק קלפטר, שיצא בשנת 1982.
הפקה

זהו שיתוף הפעולה הראשון של איינשטיין וקלפטר, שעמו עבד עוד בתחילת שנות ה-70, כשקלפטר שימש כנגן גיטרה בהופעותיו.
כל שירי האלבום הולחנו על ידי קלפטר. איינשטיין כתב שלושה שירים לאלבום ובהם: "בוקר טוב, אמיר" שנכתב על בנו אמיר, והשירים "יושב על הגדר" ו"רק איתך", שהיו גם בראש מצעד הפזמונים השבועי ברשת ג'. את שאר השירים כתבו נתן אלתרמן (מתוכם בלט "מבלי להפריע"), אברהם חלפי (מתוכם בלט "השיכור") ויצחק קלפטר (מתוכם בלט "בשבחי הסמבה").
את השיר "טירוף במה" כתב קלפטר במקור לגלי עטרי, שהקליטה אותו עוד לפני איינשטיין, בביצוע שיצא על גבי תקליט שדרים בלבד. בגרסה שהקליט איינשטיין מודגש תפקיד הסקסופון שניגן ירוסלב יעקובוביץ, כשבגרסת השיר שיצאה במהדורה הדיגיטלית ב-2019 אורך השיר ארוך בדקה וחצי מזו שבגרסה המקורית.
על עטיפת האלבום מצולמים איינשטיין וקלפטר בחברת עובדי מסעדת "כתר המזרח".
רשימת רצועות

המוזיקה לשירים הולחנה על ידי יצחק קלפטר.
| יושב על הגדר> מס' | יושב על הגדר> שם | יושב על הגדר> מילים | יושב על הגדר> משך | יושב על הגדר>  | יושב על הגדר>  | יושב על הגדר>  | יושב על הגדר>  | יושב על הגדר>  | יושב על הגדר>  |
| --- | --- | --- | --- | --- | --- | --- | --- | --- | --- |
| 1. | יושב על הגדר  | אריק איינשטיין | 03:50 |  |  |  |  |  |  |
| 2. | חלום עקבותיך  | אברהם חלפי | 03:50 |  |  |  |  |  |  |
| 3. | בוקר טוב, אמיר  | אריק איינשטיין | 03:41 |  |  |  |  |  |  |
| 4. | רק איתך  | אריק איינשטיין | 03:14 |  |  |  |  |  |  |
| 5. | טירוף במה  | יצחק קלפטר | 04:16 |  |  |  |  |  |  |
| 6. | אתמול היה הרגע  | יצחק קלפטר | 02:55 |  |  |  |  |  |  |
| 7. | מבלי להפריע  | נתן אלתרמן | 04:25 |  |  |  |  |  |  |
| 8. | חייו של יוחאי  | נתן אלתרמן | 03:16 |  |  |  |  |  |  |
| 9. | השיכור  | אברהם חלפי | 03:16 |  |  |  |  |  |  |
| 10. | בשבחי הסמבה  | יצחק קלפטר | 05:13 |  |  |  |  |  |  |
| משך כולל: | משך כולל: | משך כולל: | 37:56 |  |  |  |  |  |  |
קרדיטים

אריק איינשטיין: שירה, מילים ל"יושב על הגדר", "בוקר טוב, אמיר", "רק איתך"
יצחק קלפטר: לחנים, עיבודים, הפקה מוזיקלית, גיטרות, קולות ומילים ל"אתמול היה הרגע" "שבחי הסמבה" ו"טירוף במה"
אלון נדל: גיטרה בס
אלון הלל ומאיר ישראל: תופים
משה לוי: עיבוד למיתרים, פרופט 5, סינתסייזר
יוני רכטר: פנדר רודס
שם טוב לוי: חליל
ירוסלב יעקובוביץ: סקסופונים
ורד קלפטר, יושי שדה וסלבדור ברזילאי: קולות רקע
אורן פרלן, מוטי אדוני, סלבדור ברזילאי, ג'רמו ברזילאי, מורי ברזילאי: כלי הקשה
קבוצה בראשותה של ישראלה וייזר: כלי מיתר
מיכאל תפוח: מפיק
עודד קליין: צילום עטיפה
מנחם רגב: עיצוב עטיפה
יעקב מורנו ואיתמר גפני: טכנאי הקלטה
טורניר הנשים לזכר מאי יאנג (2018)

| טורניר הנשים לזכר מאי יאנג (2018)>  הלוגו הרשמי של טורניר הנשים לזכר מאי יאנג 2018.מידע |
| --- | --- | --- |
ארגון: WWE
תאריך: 8 באוגוסט 2018 9 באוגוסט 2018 28 באוקטובר 2018 (גמר)
אולם: אוניברסיטת פול סייל נסאו וטרנס ממוריאל קולוסיאום (גמר)
עיר: ווינטר פארק, פלורידה יוניונדייל, ניו יורק (גמר)
שיר (י) הנושא: "Vicious" בביצוע Halestorm
סדרת אירועי טורניר הנשים לזכר מאי יאנג
| 2017 | טורניר הנשים לזכר מאי יאנג (2018) | — |
טורניר הנשים לזכר מאי יאנג (2018) (באנגלית: Mae Young Classic 2018) היה אחד מהטורנירים השנתיים של ארגון ההיאבקות, ה-WWE, ששודר בערוץ של ה-WWE Network. האירוע היה הטורניר השני בסדרת אירועי טורניר הנשים לזכר מאי יאנג. באפריל 2018, ה-WWE הודיעו על כך שיקיימו טורניר שני. הזוכה בטורניר זה הייתה טוני סטורם.
רקע

ב-22 ביוני 2018, ה-WWE אישרו שטורניר נשים בן 32 משתתפות יתקיים פעם נוספת באוניברסיטת פול סייל. ב-12 ביולי 2018, פורסמו שמות שתי המשתתפות הראשונות בטורניר והן קייטלין וריאה ריפלי.
הגמר ייערך ב-28 באוקטובר 2018 במסגרת אירוע השלם וצפה הנשים הראשון בתולדות הארגון אשר נקרא בשם אבולושן.
ב-8 באוגוסט, נודע שהתוכנית תעלה לשידור בימי רביעי מיד לאחר התוכנית NXT, החל מ-5 בספטמבר. צוות השידור של הטורניר כולל את בת' פיניקס, רנה יאנג ומייקל קול.
קרב העפלה

| מס' | תוצאות | התניות |
| --- | --- | --- |
| 1 | טיינרה קונטי ניצחה את ונסה בורן | קרב העפלה לטורניר הנשים לזכר מאי יאנג |
משתתפות

| מתאבקת | ייצוג מדינה | הפניות |
| --- | --- | --- |
| אריאל מונרו | ארצות הברית ארצות הברית |  |
| אליסן קיי | ארצות הברית ארצות הברית |  |
| אשלי ריין | ארצות הברית ארצות הברית |  |
| דיאונה פוראזו | ארצות הברית ארצות הברית |  |
| הירויו מאטסומוטו | יפן יפן |  |
| איאו שיראי | יפן יפן |  |
| איילה דאון | סקוטלנד סקוטלנד |  |
| ג'סי אלבן | ארצות הברית ארצות הברית |  |
| ג'יני | אנגליה אנגליה |  |
| קייסי קטנזארו | ארצות הברית ארצות הברית |  |
| קייטלין | ארצות הברית ארצות הברית |  |
| קרן קיו | ארצות הברית ארצות הברית |  |
| קאוויטה דווי | הודו הודו |  |
| קילר קלי | פורטוגל פורטוגל |  |
| לייסי ליין | ארצות הברית ארצות הברית |  |
| MJ ג'נקינס | ארצות הברית ארצות הברית |  |
| מייקו סאטומורה | יפן יפן |  |
| מרסדס מרטינז | ארצות הברית ארצות הברית |  |
| מיה יים | קוריאה הדרומית דרום קוריאה |  |
| ניקול מת'יוס | קנדה קנדה |  |
| פריסילה קלי | ארצות הברית ארצות הברית |  |
| רייצ'ל אוורס | ארצות הברית ארצות הברית |  |
| ריינה גונזלס | ארצות הברית ארצות הברית |  |
| ריאה ריפלי | אוסטרליה אוסטרליה |  |
| טיינרה קונטי | ברזיל ברזיל |  |
| טיגן נוקס | ויילס ויילס |  |
| טוני סטורם | אוסטרליה אוסטרליה |  |
| ונסה קרייבן | קנדה קנדה |  |
| זאיה ברוקסייד | אנגליה אנגליה |  |
| זאיה לי | הרפובליקה העממית של סין סין |  |
| זטארה | צ'ילה צ'ילה |  |
| זיוקסיס | מקסיקו מקסיקו |  |
תוצאות > תוצאות הסיבוב הראשון

הסיבוב הראשון הוקלט ב-8 באוגוסט ושודר אחת לשבוע במשך ארבעה שבועות מ-6 בספטמבר עד ל-27 בספטמבר.
| מס' | תוצאות | שיטת ניצחון | מספר פרק | זמן | הפניות |
| --- | --- | --- | --- | --- | --- |
| 1 | מייקו סאטומורה ניצחה את קילר קלי | הצמדה | 1 | 07:40 |  |
| 2 | מרסדס מרטינז ניצחה את אשלי ריין | הצמדה | 2 | 07:31 |  |
| 3 | לייסי ליין ניצחה את ונסה קרייבן | הצמדה | 1 | 04:49 |  |
| 4 | טיינרה קונטי ניצחה את ג'סי אלבן | הצמדה | 4 | 04:43 |  |
| 5 | טוני סטורם ניצחה את ג'יני | הצמדה | 3 | 07:08 |  |
| 6 | הירויו מאטסומוטו ניצחה את רייצ'ל אוורס | הצמדה | 4 | 09:47 |  |
| 7 | מיה יים ניצחה את אליסן קיי | הצמדה | 3 | 09:39 |  |
| 8 | קייטלין ניצחה את קאוויטה דווי | הצמדה | 3 | 04:08 |  |
| 9 | טיגן נוקס ניצחה את זטארה | הצמדה | 1 | 06:10 |  |
| 10 | ניקול מת'יוס ניצחה את איילה דאון | הכנעה | 4 | 07:19 |  |
| 11 | ריאה ריפלי ניצחה את MJ ג'נקינס | הצמדה | 1 | 06:40 |  |
| 12 | קייסי קטנזארו ניצחה את ריינה גונזלס | הצמדה | 2 | 04:46 |  |
| 13 | איאו שיראי ניצחה את זאיה ברוקסייד | הצמדה | 4 | 03:16 |  |
| 14 | זיוקסיס ניצחה את אריאל מונרו | הצמדה | 2 | 05:06 |  |
| 15 | דיאונה פוראזו ניצחה את פריסילה קלי | הכנעה | 2 | 04:28 |  |
| 16 | זאיה לי ניצחה את קרן קיו | הצמדה | 3 | 04:21 |  |
צוות שידור

| שם במה | שם אמיתי | הערות |
| --- | --- | --- |
| בת' פיניקס | אליזבת' קוצ'יאנסקי | פרשנית חברת היכל התהילה |
| קתי קלי | קת'רין קלי | מראיינת מאחורי הקלעים |
| קיילה ברקסטון | קיילה בקר | כרוזה |
| מייקל קול | מייקל קולגארד | שדרן מוביל |
| רנה יאנג | רנה פאקט | פרשנית |
| שרה שרייבר | שרה שרייבר | מראיינת מאחורי הקלעים |
| שאדיה בסיסו | שאדיה בסיסו | מראיינת מאחורי הקלעים |
הערות שוליים

↑  פרטים ראשונים על קיומו של טורניר הנשים השני
1 2  טוני סטורם ניצחה את איאו שיראי וזכתה בטורניר הנשים השני
↑  טורניר הנשים לזכר מאי יאנג ישודר החל מ-5 בספטמבר בערוץ של ה-WWE Network
↑  צוות השידור יכלול לראשונה שתי נשים: בת' פיניקס ורנה יאנג
↑  אריאל מונרו
↑  אליסן קיי
↑  אשלי ריין
↑  דיאונה פוראזו
↑  הירויו מאטסומוטו
↑  איאו שיראי
↑  איילה דאון
↑  ג'סי אלבן
↑  ג'יני
↑  קייסי קטנזארו
↑  קייטלין
↑  קרן קיו
↑  קאוויטה דווי
↑  קילר קלי
↑  לייסי ליין
↑  MJ ג'נקינס
↑  מייקו סאטומורה
↑  מרסדס מרטינז
↑  מיה יים
↑  ניקול מת'יוס
↑  פריסילה קלי
↑  רייצ'ל אוורס
↑  ריינה גונזלס
↑  ריאה ריפלי
↑  טיינרה קונטי
↑  טיגן נוקס
↑  טוני סטורם
↑  ונסה קרייבן
↑  זאיה ברוקסייד
↑  זאיה לי
↑  זטארה
↑  זיוקסיס
↑  סאטומורה ניצחה את קילר קלי
↑  מרטינז ניצחה את ריין
↑  לייסי ליין ניצחה את קרייבן
↑  קונטי ניצחה את ג'סי
↑  סטורם ניצחה את ג'יני
↑  מאטסומוטו ניצחה את אוורס
↑  מיה יים ניצחה את אליסן קיי
↑  קייטלין ניצחה את דווי
↑  נוקס ניצחה את זטארה
↑  מת'יוס הכניעה את איילה דאון
↑  ריפלי ניצחה את MJ ג'נקינס
↑  קטנזארו ניצחה את גונזלס
↑  זיוקסיס ניצחה את מונרו
↑  פוראזו הכניעה את פריסילה קלי
↑  זאיה לי ניצחה את קרן קיו
↑  סאטומורה ניצחה את מרטינז
↑  סאטומורה ניצחה את ליין
↑  ליין ניצחה את קונטי
↑  סטורם ניצחה את סאטומורה
↑  סטורם ניצחה את מאטסומוטו
↑  סטורם ניצחה את מיה יים
↑  מיה יים ניצחה את קייטלין
↑  נוקס ניצחה את מת'יוס
↑  נוקס ספגה פציעה בתחילת הקרב; ריפלי ניצחה את נוקס כתוצאה מפסיקת השופטת
↑  ריפלי ניצחה את קטנזארו
↑  שיראי ניצחה את ריפלי
↑  איאו שיראי ניצחה את זיוקסיס
↑  איאו שיראי ניצחה את פוראזו
↑  פוראזו ניצחה את זאיה לי
יורי ז'לודקוב

יורי ולדימירוביץ' ז'לודקוב (ברוסית Юрий Владимирович Желудков; נולד ב-8 במרץ 1959, לנינגרד, ברית המועצות) הוא כדורגלן עבר ומאמן כדורגל. בעל תואר אמן הספורט של ברית המועצות (1980).
ביוגרפיה

יליד לנינגרד. בגיל ארבע, עברה המשפחה לעיר פטרהוף.
ב-1976 התקבל למכון לתרבות הגוף על שם לסגאפט, שסיים בשנת 1997. בשנת 1999 היה חבר ברשימת המועמדים של מפלגת LDPR לבחירות הפרלמנטריות באותה שנה.
קריירה > קריירת משחק

ז'לודקוב שיחק בליגת הילדים המחוזית של ילידי שנת 1958. ב-1971 זכתה הקבוצה בטורניר האזורי. המאמן ויקטור סמאגין הזמין את ז'לודקוב להתאמן בבית הספר לכדורגל של מועדון "זניט". בסוף 1976, בגיל 17,  החל לשחק בליגה הסובייטית השנייה במדי דינמו לנינגרד. שנתיים מאוחר יותר, לאחר שירותו הצבאי, קיבל את הזמנת המאמן הראשי של ספרטק מוסקבה קונסטנטין בסקוב, אך בסופו של דבר המאמן הראשי של "זניט" יורי מורוזוב הצליח לשכנע את ז'לודקוב לעבור לקבוצתו. בעונת 1984, שיא הקריררה שלו, הוא זכה באליפות ליגת העל הסובייטית בכדורגל במדי זניט וגם הגיע לגמר הגביע הסובייטי בכדורגל.
בסוף 1985 זומן לורדר ברמן הגרמנית, אך המעבר לא התרחש עקב סירוב ועדת הספורט הממשלתית. בסוף שנת 1989, יחד עם מנהל קבוצת "זניט" דוד אפטר ז'לודקוב נסע לשוודיה. הוא כבר היה בגיל מבוגר למדי עבור שחקן - בשנת 1990 הוא חגג 31 שנים. עם זאת, הדבר לא מנע ממנו מלהשתתף באליפות אחרת והוא חתם למשך שנה במועדון מהליגה שנייה "אסטרסונד", אלא שההצלחה לא האירה לו פנים - החלוץ הופיע ב-16 משחקים אך לא הבקיע אף שער ובסופו של דבר חזר לזניט.
בסוף 1991 יצא לישראל, שם הוא שיחק במכבי נתניה. בשנים 1993–1995 שיחק בקבוצת KaIK מהעיר קסקינן בפינלנד. מאוחר יותר, יחד עם ולדימיר דולגופולוב שיחק במועדון הארמני "קפאן-81". בגיל 37 הודיע שהוא מסיים את קריירת המשחק שלו.
קריירה > קריירת אימון

ב-2006 הצטרף לצוות האימון של קבוצת פטרוטרסט. בשנת 2007, לאחר התפטרותו של סרגיי דמיטרייב מאימון "דינמו" סנקט פטרבורג, מונה ז'לודקוב למחליפו.
במשך תקופה מסוימת אימן את קבוצת הילדים "זניט-84".
סגנון משחק

ז'לודקוב ניחן בבעיטה שמאלית חזקה, והבקיע שערים רבים מבעיטות חופשיות.
תארים

אליפות ברית המועצות - 1984
יושב ראש בית המשפט העליון של רוסיה

| --- | --- |

 איוש נוכחי:  אירינה פודנוסובה
 תאריך כניסה לתפקיד:  17 באפריל 2024
 מושב המשרה:  רחוב פוברסקאיה 15, מוסקבה
 אתר רשמי
 
יושב ראש בית המשפט העליון של רוסיה (ברוסית: Председатель Верховного Суда Российской Федерации) הוא האדם העומד בראש מערכת בתי המשפט הפדרליים של הפדרציה הרוסית (הרשות השופטת של הממשל הפדרלי הרוסי).
היושב ראש הוא אחד מ-13 שופטי בבית המשפט העליון של רוסיה, והאחרים הם השופטים העמיתים של בית המשפט. הוא הקצין המשפטי הבכיר ביותר במדינה, ופועל כמנהל הבכיר ביותר של בתי המשפט הפדרליים. הוא מנהל את הליכי בית המשפט העליון, ומנהל את הדיונים בעל-פה המתנהלים תחת בית המשפט. כאשר בית המשפט מעניק דעה בפסק דין, היושב ראש, אם נמצא בעמדת הרוב, מחליט מי רושם את עמדת בית המשפט. יושב הראש מכהן בכהונה בת שש שנים, אך אין מגבלה על מספר הכהונות שהוא יכול לכהן.
מאפריל 2024 מכהנת אירינה פודנוסובה כיושבת ראש בית המשפט העליון.
נשיאי בית המשפט > יושבי ראש בית המשפט העליון של רוסיה הסובייטית

| תמונה | שם | תקופת כהונה> התחלה | תקופת כהונה> סיום | הערות |
| --- | --- | --- | --- | --- |
|  | פטריס סטוצ'קה | ינואר 1923 | 25 בינואר 1932 | כיהן גם כראש ממשלת לטביה |
|  | איוואן בולאט | 25 בינואר 1932 | ספטמבר 1937 | כיהן גם כראש מחוז טמבוב ושר המשפטים |
|  | יאקוב דמיטרייב | 17 בספטמבר | 17 באוקטובר 1937 | כיהן לאחר מכן כשר המשפטים |
|  | אנדריי סולודילוב | 27 באוקטובר 1937 | ספטמבר 1938 | כיהן לאחר מכן כסגן יו"ר בית המשפט העליון של ברית המועצות |
|  | איגנטי רוז'נוב | אוקטובר 1938 | 28 בינואר 1939 |  |
|  | אנטולי רוביצ'ב | 28 בינואר 1939 | 4 במאי 1945 | כיהן כשר המשפטים ונשיא בית המשפט העירוני של מוסקבה |
|  | אלכסנדר נסטרוב | 4 במאי 1945 | 16 ביוני 1949 |  |
|  | סטפן ביטיוקוב | אוגוסט 1949 | 15 במרץ 1957 |  |
|  | אנטולי רוביצ'ב | 15 במרץ 1957 | יולי 1962 | קדנציה שנייה |
|  | לב סמירנוב | יולי 1962 | ספטמבר 1972 | כיהן בהמשך כיושב ראש בית המשפט העליון של ברית המועצות |
|  | אלכסנדר אורלוב | ספטמבר 1972 | דצמבר 1984 | כיהן בהמשך כיושב ראש בית המשפט העליון של טטרסטן |
|  | ניקולאי מלשאקוב | 6 בדצמבר 1984 | 6 ביולי 1987 | כיהן קודם לכן כראש מחוז פנזה |
|  | יבגני סמולנצב | 7 ביולי 1987 | 7 ביוני 1989 | בהמשך כיהן כיושב ראש האחרון של בית המשפט העליון של ברית המועצות |
|  | ויאצ'סלב לבדב | 26 ביולי 1989 | 26 בדצמבר 1991 | המשיך לכהן גם כיושב ראש בית המשפט העליון של הפדרציה הרוסית |
נשיאי בית המשפט > יושבי ראש בית המשפט העליון של הפדרציה הרוסית

| # | תמונה | שם | תקופת כהונה> התחלה | תקופת כהונה> סיום | מונה על ידי הנשיא | הערות |
| --- | --- | --- | --- | --- | --- | --- |
| 1 |  | ויאצ'סלב לבדב | 26 בדצמבר 1991 | 23 בפברואר 2024 | בוריס ילצין | כיהן תחילה כיושב ראש בית המשפט העליון של רוסיה הסובייטית וב-1991 מונה מחדש. |
| מ״מ |  | פיוטר סרקוב | 23 בפברואר 2024 | 17 באפריל 2024 | ולדימיר פוטין |  |
| 2 |  | אירינה פודנוסובה | 17 באפריל 2024 |  | ולדימיר פוטין |  |
הערות שוליים

1 2 3 4 5 6 7 8 9 10 11 12 13  רשימת יושבי ראש בית המשפט העליון באתר בית המשפט העליון של רוסיה